OpenLLM-France/wikimedia huggingface dataset:
# Capità Enciam

El Capità Enciam va ser un personatge de ficció creat a mitjans dels anys noranta per a Televisió de Catalunya. Encarnat per Pep Parés, el Capità Enciam va protagonitzar 66 episodis d'aproximadament 3 minuts de durada conformats per un o dos esquetxos en els que conscienciava els telespectadors sobre les utilitats del reciclatge i altres temàtiques com: la natura, el lleure, els residus, l'aigua, l'energia i la contaminació, parodiant amb humor els superherois de còmic. El seu lema era: «Els petits canvis són poderosos», frase creada per Jordi Miralles, l'assessor científic de la sèrie així com també un dels mebres primordials en l'equip.
El personatge estava acompanyat en la majoria d'episodis per l'actor Claret Papiol que feia de l'antagonista Blai Brossa, que era objecte de constants visites del capità enciam que li recriminava el seu tracte al medi ambient.
Coincidint amb la celebració dels seus 25 anys d'història l'any 2019, es van publicar tots els episodis de manera gratuïta al servei en línia TV3 a la carta.

## Audiències

Al llarg dels seus 66 episodis i emeten-se inicialment al voltant de les 13.55, abans del "TN comarques", i els caps de setmana a les 14.20, abans del "TN migdia", la seria va aconseguir una mitjana de 307.000 espectadors, amb un 21,9% de quota.

## Referències

* ↑ Ribera, Carles «Superheroi de ficció, compromís real». Vilaweb, 04-08-2007 [Consulta: 3 gener 2014].
* ↑ TV3. «Els petits canvis del Capità Enciam arriben a TV3 a la carta», 31-05-2019. [Consulta: 7 desembre 2022].

## Fitxa tècnica

* Producció: Sargantana Voladora
* Realització: Joan P. Riedweg
* Actors: Pep Parés i Claret Papiol
* Guió: Joan Sol i Francesc Orteu
* Producció executiva: Ferran Cera

## Vegeu també

* Medi ambient
# Sifaca de Van der Decken

El sifaca de Von de Decken (Propithecus deckenii) és un sifaca endèmic de Madagascar. Mesura 92-107 cm, dels quals 42-48 cm pertanyen a la cua. Viu en boscos caducifolis secs de l'oest de l'illa. Té un pelatge que habitualment és blanc cremós, amb tocs de groc daurat, gris argentat o marró pàl·lid al coll, les espatlles, l'esquena i els membres. Té la cara completament negra.

## Referències

* 1 2 3 Garbutt, Nick. Mammals of Madagascar, A Complete Guide, 2007, p. 196–197.
# Vinogràdovka (Amur)

* Per a altres significats, vegeu «Vinogràdovka».
Vinogràdovka (en rus: Виноградовка) és un poble de l'óblast de l'Amur, a Rússia, que el 2018 tenia 438 habitants, pertany al districte de Bureiski.
# Nombre 146

El nombre 146 (CXLVI) és el nombre natural que segueix el nombre 145 i precedeix el nombre 147. La seva representació binària és 10010010, la representació octal 222 i l'hexadecimal 92. La seva factorització en nombres primers és 2×73; altres factoritzacions són 1×146 = 2×73; és un nombre 2-gairebé primer: 2 × 73 = 146. És un nombre d'Erdős-Woods.

## Referències

* ↑ «Number 146: mathematical and symbolic properties | Crazy Numbers». [Consulta: 27 juliol 2021].
* ↑ (successió A059756 a l'OEIS)
# Sant Pere de Magrà

Sant Pere de Magrà és una església de Castellfollit de Riubregós (Anoia) inclosa a l'Inventari del Patrimoni Arquitectònic de Catalunya.

## Descripció

És de planta rectangular, amb portal d'arc rebaixat (que té a la pedra central dues claus creuades, símbol de sant Pere, amb la inscripció "1804") i, damunt la porta, un ull de bou fet de dues pedres.

## Història

És documentada des de l'any 1166, com a depenent del monestir de Sant Benet de Bages. L'edifici actual data del segle xvii i fou beneït el 1652.

## Referències

* 1 2 «Sant Pere de Magrà». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 26 agost 2014].
# Abraham ben Isaac he-Hazan

Abraham ben Isaac he-Hazan (Girona, segle xiii) fou un poeta jueu. També destacà per formar part del cercle cabalístic de Girona, i a la seva mort, el famós rabí Moixé ben Nahman de Girona li van compondre una elegia.
Poc se sap d'aquest poeta jueu gironí, Abraham ben Isaac he-Hazan. Com indica el seu nom Hazan, degué ser el cantor que dirigia la pregària pública d'alguna de les sinagogues de la ciutat. L'única poesia que es coneix és una pregària o pizmon per ser cantada en l'oració del vespre de la festa de l'Any Nou jueu, i es titula Ahot qetanà, (Germana petita), expressió treta del Càntic dels Càntics de la Bíblia. Aquesta pregària, mercès al seu ritme amable i a l'aire popular que desprèn la seva melodia original, es feu de seguida molt cèlebre i entrà a formar part dels rituals jueus sefardita, asquenazita i iemenita i s'ha mantingut fins avui, i fins i tot alguns compositors moderns l'han musicada.

## Referències

* 1 2 Forcano, Manuel. Els jueus catalans: la història que mai no t'han explicat. Primera edició, octubre de 2014. ISBN 978-84-16139-16-3.
# Gières

Gières és un municipi francès, situat a la regió d'Alvèrnia-Roine-Alps, al departament de la Isèra.

## Agermanaments

* 1983: Vignate (Itàlia)
* 1989: Independencia (Perú)
* 1990: Certeze (Romania)
* 1996: Bethléem (Palestina)
# Cap de govern

El cap de govern és la persona encarregada de l'exercici actiu del poder executiu del govern d'un estat. Especialment s'anomena cap de govern una persona que no té —al mateix temps— el càrrec de cap d'estat. D'acord amb la forma de govern que estableixi la constitució del país, el títol i les funcions del cap de govern poden variar:
* Sistema presidencialista: el cap de govern és elegit de manera independent de la branca legislativa i exerceix tots els poders executius cerimonials i actius de la nació; per tant, és alhora el cap d'Estat i sovint rep el títol de "president" de la nació.
* Sistema semipresidencialista: el cap de govern i el cap d'Estat són dues persones distintes i electes de manera separada; el cap de govern és responsable davant el cos legislatiu i comparteix les funcions executives amb el cap d'Estat; el cap de govern sovint pren el títol de "primer ministre" o "canceller", mentre que el cap d'Estat rep el títol de "president".
* Sistema parlamentari: el cap de govern prové de la branca legislativa i exerceix tots els poders executius pràctics en representació d'un cap d'Estat que només posseeix poders simbòlics i cerimonials; sovint rep el títol de "primer ministre", "canceller", "president del consell de ministres" o "president del Govern".

## Referències

* 1 2 «cap de govern | enciclopèdia.cat». GEC. [Consulta: 14 maig 2021].
# 195

El 195 (CXCV) fou un any comú començat en dimecres del calendari julià. L'ús del nom «195» per referir-se a aquest any es remunta a l'alta edat mitjana, quan el sistema Anno Domini esdevingué el mètode de numeració dels anys més comú a Europa.

## Esdeveniments

* Devaluació del denari, en el marc d'una crisi financera.

## Referències

* ↑ Leon, Maria Luisa Sanchez; León, María Luisa Sánchez. Economía de Hispania meridional durante dinastía de los Antoninos (en castellà). Universidad de Salamanca, 1978, p. 125. ISBN 978-84-7481-008-0.
# Walter Dornberger

El general de divisió Dr. Walter Robert Dornberger (Gießen, 6 de setembre de 1895 - Obersasbach, Alemanya, 27 de juny de 1980) va ser un oficial de l'exèrcit alemany, la carrera del qual es va desenvolupar entre la Primera Guerra Mundial, la Segona Guerra Mundial i la Guerra Freda.

## Biografia

Durant els anys 1930 i 1940 va dirigir el programa de coets i míssils que van culminar en el V-2. Després de la guerra va ser portat als Estats Units en l'«Operació Paperclip», on es va unir a les forces armades d'aquest país i al seu complex militar-industrial.

## Referències

* 1 2 «Generalmajor Dr. Walter Robert Dornberger» (en anglès). Arxivat de l'original el 2010-03-30. [Consulta: 26 juny 2010].
* ↑ Clemente, Rafael; Abella, Rafael; Batalla, Xavier «V-2: La carrera del espacio nació del terror» (pdf PDF) (en castellà). La Vanguardia, Revista, 03-10-1992, pàg. 1-3 [Consulta: 25 abril 2016].

## Enllaços externs

* Walter Dornberger Arxivat 2007-01-24 a Wayback Machine. (anglès)
# Novelles (Sant Vicenç de Torelló)

Novelles és una masia de Sant Vicenç de Torelló (Osona) inclosa a l'Inventari del Patrimoni Arquitectònic de Catalunya.

## Descripció

Casa que consta de masoveria, de la qual destaca una porta d'arc de mig punt, i la casa dels amos, més gran i adossada a la masoveria. Destaquen les obertures de mig punt, formant porxos, a la masoveria i al lateral de la casa gran, i el terrat del primer pis, sobre l'entrada principal, on el finestral central té la llinda decorada amb una motllura a manera de frontó. Les cobertes són a doble vessant i a la casa gran les façanes acaben amb una sanefa de dents de serra. La casa està envoltada d'un ampli jardí.

## Història

Masia de caràcter senyorial utilitzada com a habitatge, malgrat les terres del seu voltant estan conreades. Sembla que originàriament havia pogut ser una masia més petita i recentment s'ha engrandit, en construir la casa gran al costat de la masoveria.

## Referències

* 1 2 «Novelles». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 16 agost 2017].
# Sasaram

Sasaram també apareix com Sahasram, Sassaram, Sasiram, Sahsaram (en hindi सासाराम i en urdú ساسارام) és una ciutat i municipi del Bihar, avui capital del districte de Rohtas, i abans del districte de Shahdabad, amb una població de 131.042 (2001). És famosa per haver estat el feu militar de Xer-Xah Surí. A l'est de la vila hi ha una cova budista. El principal atractiu és el grup de tombes reials on hi ha la de Shir Shah, el seu pare Hasan Suri i el seu fill Salim Shah a més de l'arquitecte Alawal Khan.

## Bibliografia

* Hunter, Sir William Wilson. The Imperial Gazetteer of India (en anglès). Londres: Trübner & co., 1885.
* Wilson Hunter, Sir William; Sutherland Cotton, James; Sir Richard Burn, Sir William Stevenson Meyer. Great Britain India Office. The Imperial Gazetteer of India (en anglès). Oxford: Clarendon Press, 1908.
# Bancal

«Bancal» té aquests significats:
* Agricultura: Tros pla de camp conreat, limitat per marges o rases, hort. Vegeu Marjada i Camp (agricultura).
* Art: La part inferior dels retaules, amb escenes pintades o en relleu. Vegeu Predel·la.
* Mobiliari: Caixabanc, banc en què el seient és la tapa d'una caixa.
* Roba: Peça de drap, tapís, que recobreix un banc o un seient qualsevol.
Viccionari
# Geoffrey Sserunkuma

Geoffrey Sserunkuma (Uganda, 6 de juliol de 1983) és un exfutbolista ugandès de les dècades de 2000 i 2010.
Fou internacional amb la selecció de futbol d'Uganda.
Pel que fa a clubs, destacà a Bloemfontein Celtic i Kampala City Council.

## Referències

* ↑ «AfricanFootball - News and Stats about Geofrey Sserunkuma - 2017 Africa Cup of Nations - Uganda». Arxivat de l'original el 8 d’octubre 2017.
* ↑ «Cranes striker wants to score just a goal at Afcon to make history» (en anglès britànic). Modern Ghana.
* ↑ «Micho names six local based players on AFCON 2017 final team» (en anglès). Uganda Premier League, 05-01-2017.
* ↑ «Geoffrey Sserunkuma - KCCA FC» (en anglès). KCCA FC. Arxivat 11 de juliol 2018 a Wayback Machine. «Còpia arxivada». Arxivat de l'original el 2018-07-11. [Consulta: 29 febrer 2020].
* ↑ Geoffrey Sserunkuma a National-Football-Teams.com (anglès)
# Soběchleby

Soběchleby és una localitat del districte de Přerov a la regió d'Olomouc, República Txeca, amb una població calculada a principi de l'any 2018 de 589 habitants.
Es troba al sud de la regió, a la zona sud-oriental de les muntanyes Sudets, a poca distància de la riba del riu Morava —un afluent esquerre del Danubi— i de la frontera amb les regions de Moràvia-Silèsia i Zlín.

## Referències

* ↑ Citypopulation.de. Estadístiques del districte de Přerov. Consultat el 27 de juliol de 2018.
# 194 aC

El 194 aC va ser un any del calendari romà prejulià. Durant la República i l'Imperi Romà, era conegut com a any del consolat d'Escipió Africà i Llong (o, més rarament, any 560 ab urbe condita o de la fundació de la ciutat). L'ús del nom «194 aC» per referir-se a aquest any es remunta a l'alta edat mitjana, quan el sistema Anno Domini va ser el mètode de numeració dels anys més comú a Europa.

## Esdeveniments
### Antiga Grècia

* Tit Quinti Flaminí rep l'ordre del Senat d'evacuar Grècia. Convoca una assemblea a Corint a la primavera i s'acomiada. El seu darrer acte és la compra i manumissió dels romans que havien estat fets presoners durant la Segona Guerra Púnica i havien estat venuts a Grècia. A la seva tornada a Roma celebra un triomf magnífic que dura tres dies.

### Antiga Roma

* Aquest any són elegits cònsols Publi Corneli Escipió Africà i Tiberi Semproni Llong.
* Semproni Llong envaeix el territori dels bois amb un exèrcit consular de quatre legions. El cap dels gals, Boíorix, munta un campament en camp obert per desafiar l'exèrcit romà en una batalla. Intimidat pel nombre i la confiança dels gals, Semproni Llong demana ajuda a Escipió.
* Batalla de Placència. Els bois ataquen el campament romà, i les legions tenen dificultats per la defensa i no poden atacar en formació. Boíorix envia un grup de gals que trenquen les defenses, entren al campament de Llong i maten al qüestor, a tres prefectes i a més de dos-cents homes. Per fi són expulsats. Els romans en aquesta batalla perden 5.000 homes i afirmen que han matat 11.000 bois. Els gals es retiren a la part oposada del seu país, i els romans no els poden perseguir entre els boscos i els aiguamolls. Semproni va a Placència. Segons Titus Livi, Escipió uneix les seves forces amb les del seu col·lega i saquegen Ligúria i el país dels bois. Però també diu que Escipió va a Roma a celebrar eleccions i no va fer cap acte destacat.
* Es funda una colònia romana a Sipontum, i al mateix temps dues més a Salernum i a Buxèntum.
* Cató el Censor torna a Roma després de pacificar Hispània, on s'havien aixecat els ibers, a la Revolta Ibera de l'any 197 aC. Celebra un gran triomf.

## Necrològiques

* Eratòstenes, filòsof i poeta, bibliotecari de la Biblioteca d'Alexandria (data probable). Al final de la seva vida, perd la vista per una malaltia freqüent a la vall del Nil i mor de fam per voluntat pròpia. Té uns 81 o 82 anys.

## Referències

* ↑ Funegan, Jack (et al.). Chronos, kairos, Christos : nativity and chronological studies. Winona Lake [IN]: Eisenbrauns, 1989, p. 115. ISBN 9780931464508.
* ↑ Titus Livi. Ab Urbe Condita, XXXIV, 29
* ↑ Titus Livi. Ab Urbe Condita, XXXIV, 46
* ↑ Titus Livi. Ab Urbe Condita, XXXIV, 47
* ↑ Titus Livi. Ab Urbe Condita, XXXIV, 46-48
* ↑ Titus Livi. Ab Urbe Condita, XXXIV, 45
* ↑ Titus Livi. Ab Urbe Condita, XXXIV, 22
* ↑ Smith, William (ed.). «Eratosthenes». A Dictionary of Greek and Roman biography and mythology. [Consulta: 17 maig 2024].
# Volta a Llombardia 1911

La Volta a Llombardia 1911 fou la 7a edició de la Volta a Llombardia. Aquesta cursa ciclista organitzada per La Gazzetta dello Sport es va disputar el 2 de novembre de 1911 amb sortida a Milà i arribada a Sesto San Giovanni després d'un recorregut de 232 km.
Participaren els equips Senior-Polack, Legnano, Peugeot, Bianchi, Fiat, Torino, Alcyon-Dunlop, Atala-Dunlop i La Française-Diamant
La competició fou guanyada pel francès Henri Pélissier per davant del guanyador de l'any anterior Giovanni Micheletto (Bianchi) i del belga Cyrille van Hauwaert (La Française-Diamant).

## Desenvolupament

El recorregut de la prova es fa en pilot. Només les avaries i punxades provoquen que els corredors perdin contacte amb el grup principal com és el cas d'Émile Georget, Charles Crupelandt, Georges Passerieu, Octave Lapize i Enrico Verde. La victòria es decideix en un esprint massiu on s'imposa Henri Pélissier a Giovanni Micheletto i Cyrille van Hauwaert. L'arribada de tants corredors junts fa impossible la classificació de tots ells. Així les posicions quarta i setena es donen ex-aqueo entre diversos ciclistes.

## Classificació general

| | Ciclista | Equip | Temps |
| 1 | Henri Pélissier | Individual | 7h 34' 30" |
| 2 | Giovanni Micheletto | Bianchi | m. t. |
| 3 | Cyriel van Hauwaert | La Française-Diamant | m. t. |
| 4 | Maurice Brocco | Alcyon-Dunlop | m. t. |
| 4 | Carlo Durando | Torino | m. t. |
| 4 | Leopoldo Torricelli | Individual | m. t. |
| 7 | Georges Tribouillard | Individual | m. t. |
| 7 | Carlo Galetti | Bianchi | m. t. |
| 7 | Emilio Chironi | Individual | m. t. |
| 7 | Dario Beni | Bianchi | m. t. |
| 7 | Pierino Albini | Atala-Dunlop | m. t. |
| 12 | Luigi Ganna | Atala-Dunlop | + 5" |

## Referències

* Resultats a Les-Sports.info
* El Sitio de ciclismo
* ↑ «La Vuelta de Lombardia». Mundo deportivo, 09-11-1911.

## Enllaços externs

* Web oficial de la cursa (italià)
# Nogometni Klub Primorje

El Nogometni Klub Primorje fou un club de futbol eslovè de la ciutat d'Ajdovščina.

## Història

Disputà 18 temporades a la primera divisió eslovena abans de desaparèixer el 2011. El seu successor és el Nogometno društvo Ajdovščina. Fou tres cops finalista de la copa eslovena (1995-96, 1996-97, 1997-98).

## Palmarès

* Segona Divisió eslovena:
** 2009-10
* Copa MNZ Nova Gorica:
** 1991-92

## Referències

* 1 2 «Brez dodatnih kvalifikacij» (en eslovè). Football Association of Slovenia official website, 30-05-2011 [Consulta: 1r juny 2012].
* ↑ «Klubi» (en eslovè). Football Association of Slovenia official website. [Consulta: 29 juliol 2016].
* ↑ «Slovenia - List of Cup Finals». rsssf. [Consulta: 9 abril 2017].
# Sant Salvador de Rojals

Sant Salvador de Rojals és un edifici del poble de Rojals, al municipi de Montblanc (Conca de Barberà) protegida com a bé cultural d'interès local.

## Descripció

Es tracta d'una església originàriament d'una sola nau amb absis semicircular a la capçalera. En períodes posteriors s'obriren capelles laterals a banda i banda dels peus i del presbiteri. El campanar, de planta quadrada i alçat hexagonal, està situat a la façana occidental. Els carreus són irregulars i es col·loquen de manera irregular. A l'interior presenta uns arcs faixons de guix que no es corresponen amb l'estructura. La portada primitiva no s'ha conservat. L'església presenta una de les tipologies més emprades a la comarca durant el segle xii. El campanar i les capelles són molt posteriors.

## Referències

* ↑ «Sant Salvador de Rojals». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 12 novembre 2015].
* ↑ «Sant Salvador de Rojals (Montblanc - Pedanies - Conca de Barberà)». Pobles de Catalunya. [Consulta: 29 novembre 2015].
# Abraham Arden Brill

Abraham Arden Brill (Kańczuga, 12 d'octubre de 1874 - Nova York, 2 de març de 1948) va ser un psiquiatre nascut a Àustria que va passar gran part de la seva vida als Estats Units. Va ser el primer psicoanalista en practicar la psicoanàlisi als Estats Units i el primer traductor a l'anglès de l'obra de Freud.

## Biografia

Brill nasqué a Kańczuga (Galizia austriaca). Arribà tot sol als Estats Units i sense un centau als 15 anys. Treballà per finançar-se els seus estudis, i finalment es va graduar a la Universitat de Nova York el 1901 i obtingué el M.D. de la Columbia University el 1903. Ernest Jones va comentar amb admiració: "Se'n podria dir que ell era un diamant en brut, però sense dubte era un diamant". Brill passà 4 anys treballant al Central Islip State Hospital de Long Island.
Després de treballar amb Eugen Bleuler a Zúric, Suïssa, es trobà amb Freud, amb qui mantingué correspondència. Tornà als Estats Units el 1908, traduí també les obres de Jung.
Encara que havia simpatitzat amb els homosexuals, va revisar el seu punt de vista i el 1940 va escriure que "els invertits no estan totalment lliures de trets paranoides".
E. L. Bernays consultà amb Brill el tema de les dones que fumaven.

## Publicacions

* Psychoanalysis: Its Theories and Practical Application (1912), edició Freeman Press 2009, ISBN 978-1-4446-4756-3
* Fundamental Conceptions of Psychoanalysis (1921), edició BiblioBazaar 2009, ISBN 978-1-113-73130-2
* Freud's Contribution to Psychiatry (1944)
* Lectures on Psychoanalytic Psychiatry (1946)
* Freud's principles of psychoanalysis (Basic principles of psychoanalysis) introd. de Philip R. Lehrman (1949)

### Traduccions de Freud

* Selected Papers on Hysteria (1909)
* Three Contributions to the Theory of Sex (1910)
* The Interpretation of Dreams (1913)
* Wit and Its Relation to the Unconscious. New York, 1916
* Totem and Taboo. Nova York: 1919
* Studies in Hysteria (1937)
* The basic writings. Nova York: Modern Library, 1938
* The interpretation of dreams. Nova York: Macmillan, 1939 (1ª ed. 1913; edició basada en revisions de 1915 de la 3ª ed. (1911). Introducció i notes de Daniel T. O'Hara & Gina Masucci MacKenzie, NY: Barnes & Noble, 2005, ISBN 978-1-59308-298-7
* The Psychopathology of Everyday Life

### Traduccions de Jung

* Psychology of Dementia Praecox

### Traduccions d'Eugen Bleuler

* Textbook of Psychiatry. 1951

## Referències

* 1 2 3 Mishne, Judith Marks. The Evolution and Application of Clinical Theory: Perspective from Four Psychologies. NY: The Free Press, 1993, p. 33.
* 1 2 P. Gay, Freud (1989) p. 209
* 1 2 3 «Dr. A.A. Brill Dies; Psychiatrist, 73». New York Times, 03-03-1948 [Consulta: 8 març 2013].
* ↑ Ernest Jones, The Life and Work of Sigmund Freud (1964) p. 335-6 and p. 563-4
* ↑ Terry, Jennifer. An American Obsession: Science, Medicine, and Homosexuality in Modern Society. University of Chicago Press, 1999, p. 292–3.
* ↑ «1929 Torches of Freedom». [Consulta: 11 març 2014].
* Nathan G. Hale: The rise and crisis of psychoanalysis in the United States: Freud and the Americans 1917-1985' (New York 1995)

## Enllaços externs

* Obres de Abraham Brill al Projecte Gutenberg.
# Abu-Muhàmmad Abd-Al·lah ibn Ghàniya

Abu-Muhàmmad Abd-Al·lah ibn Ghàniya fou valí de Balànsiya, el 1145.
Fou derrocat per una revolta popular en esclatar la revolta contra els almoràvits.

## Referències

* Marçais, G. «G̲h̲āniya». Encyclopaedia of Islam, segona edició. Editada per: P. Bearman, Th. Bianquis, C.E. Bosworth, E. van Donzel, W.P. Heinrichs. Brill Online, 2016. 22 de maig de 2016 <http://referenceworks.brillonline.com/entries/encyclopaedia-of-islam-2/ghaniya-SIM_2461>
# Abu-Muhàmmad Abd-Al·lah ibn Abd-al-Wàhid

Abu-Muhàmmad Abd-Al·lah ibn Abd-al-Wàhid fou fill de Abu-Muhàmmad Abd-al-Wàhid ibn Abi-Hafs. El 1226 va ser nomenat pel califa almohade governador de l'Ifríqiya, però fou enderrocat en un cop de palau pel seu germà Abu-Zakariyya Yahya ibn Abd-al-Wàhid representant de la puresa almohade, que va assolir el govern el 1228.

## Referències

* Yver, G. «Ḥafṣids». Encyclopaedia of Islam, primera edició (1913-1936). Editada per M. Th. Houtsma, T.W. Arnold, R. Basset, R. Hartmann. Brill Online, 2016. 25 de maig de 2016 <http://referenceworks.brillonline.com/entries/encyclopaedia-of-islam-1/hafsids-SIM_2608